Президент на Монголия
Президентът на Монголия е държавен глава на страната.

Правата му позволяват:
 да определя и назначава кандидат за министър-председател, който след това се одобрява или отхвърля от Великия държавен хурал (ВДХ);
 има право на вето върху законите, приемани от парламента (това вето може да се отхвърли с мнозинство от 2/3 от Хурала);
 да одобрява съдебните решения;
 да ръководи Съвета за сигурност;
Той е главнокомандващ на въоръжените сили.

Президентът се избира от народа за период от 4 години. Има право на два мандата. Кандидатите трябва да представляват партия от парламента.

Има спорове относно това кой е първият монголски президент. Всъщност титлата не е от времето преди демократизацията, но според управляващите тя се появява по време на комунистическия период. Някои определят Богд Хан за първи монголски президент. Балингийн Церендорж Бейсе, който управлява през 1924 г., също е определян за първи президент, но само докато Навандоржийн Яданба не е определен за такъв през ноември същата година. Само ден по-късно Малкият държавен хурал (МДХ, изпълнителен комитет на Великия държавен хурал) сменя държавния глава. По-късно МДХ е отменен. Начело на държавата застава председателят на Великия народен хурал (комунистите променят името от ВДХ на ВНХ). Титлата президент е приета през 1990 г.

Източници